বঙ্গোপসাগরের ওপর তৈরি হওয়া ঘূর্ণাবর্তের ধাক্কায় আপাতত থমকে শীত। বাংলাদেশের ওপর যে নিম্নচাপ অক্ষরেখা রয়েছে, তার প্রভাবে আগামী ২৪ ঘণ্টায় কলকাতা সহ দক্ষিণবঙ্গের আকাশ মেঘাচ্ছন্ন থাকবে। জানিয়েছে আলিপুর আবহাওয়া দফতর।
 ওয়েব ডেস্ক: বঙ্গোপসাগরের ওপর তৈরি হওয়া ঘূর্ণাবর্তের ধাক্কায় আপাতত থমকে শীত। বাংলাদেশের ওপর যে নিম্নচাপ অক্ষরেখা রয়েছে, তার প্রভাবে আগামী ২৪ ঘণ্টায় কলকাতা সহ দক্ষিণবঙ্গের আকাশ মেঘাচ্ছন্ন থাকবে। জানিয়েছে আলিপুর আবহাওয়া দফতর। পুজো মাটি করেছে আগেই। কালী পুজোতেও ছিল বৃষ্টির ভ্রুকুটি। এবার নিশানায় শীত। ঘূর্ণাবর্তের প্রভাবে কিছুটা হলেও থমকে শীতের আগমন। ফলে কার্তিকেও টের পাওয়া যাচ্ছে না হিমেল পরশ। তবে অন্ধ্র উপকূলে বঙ্গোপসাগরের ওপর ঘনীভূত নিম্নচাপ অনেকটাই দুর্বল হয়ে পড়েছে। যদিও বাংলাদেশের ওপর তৈরি হওয়া নিম্নচাপ অক্ষরেখার প্রভাবে আগামী চব্বিশ ঘণ্টায় কলকাতা সহ দক্ষিণবঙ্গের কোথাও কোথাও বজ্রগর্ভ মেঘের সঞ্চারে বৃষ্টি হতে পারে। জানিয়েছে আলিপুর আবহাওয়া দফতর। তবে তাপমাত্রার খুব একটা হেরফের হবে না।